Porasla prodaja oružja u Sjedinjenim Državama
Oružje se kupuje mnogo više otkako je Barack Obama izabran za predsjednika
Prodaja oružja je širom Sjedinjenih Država u porastu i mnogi trgovci imaju problema održati zalihe naoružanja i municije. Prodaja je naglo porasla u novembru, kada je izabran novi američki predsjednik. I trgovci i kupci ističu da je upravo rezultat izbora doprinio povećanoj prodaji. Na sajmu oružja, nedavno održanom nedaleko od Washingtona, mogli su se sresti ljudi koji su ljubitelji bilo antikvitetnog ili novog oružja odavno, ili su pak potpuno novi u tome, kao Joyce Roberts, koja kaže da je u tome pronašla sebi zabavu i hobi. Statistika pokazuje da primjer Joyce Roberts nije rijetkost.. Prema podacima FBI, broj federalnih provjera biografija kupaca, što je preduvjet za kupovinu oružja, porastao je za više od četvrtine u prvih četiri mjeseca ove godine. Annete Eliot, koja gotovo 30 godina promovira sajmove oružja na kojima se podjednako izlažu i antikvitetna i moderna oružja, kaže: Trgovci oružjem na tom sajmu kažu da, od kraja prošle godine, bilježe rast prodaje naoružanja i do 60 posto. Samo u Virdžiniji, prodaja je porasla za više od 50 posto u novembru, kada je Barack Obama izabran za predsjednika. Gospodja Eliot naglašava da mnogi kupci strahuju da novi predsjednik planira zabraniti slobodnu prodaju oružja: Nacionalno udruženje za vatreno oružje,  , je tokom predsjedničke kampanje platilo emitiranje oglasa, u kojem, izmedju ostalog, jedan lik poručuje: Kritičari ističu da je Udruženje podstaklo birače da vjeruju da, tada predsjednički kandidat Demokratske stranke, želi ograničiti pravo na posjedovanje oružja. Organizacije poput Factcheck-dot-org i Kampanja Brady za spriječavanje oružanog nasilja ističu da je oglas netačan i da obmanjuje gledaoce. Paul Helmke, iz nevladina organizacija za priječavanje oružanog nasilja, Kampanja Brady, ističe: Predstavnici Nacionalnog udruženja za vatreno oružje su odbili da daju intervju Glasu Amerike. Porastu prodaje naoružanja, medjutim, doprinosi i ekonomska kriza i strah od kriminala. Jedan od posjetitelja sajma, Willie Beverly, kaže da je njegova supruga, nakon što je netko provalio u kuću njihova rodjaka , nedaleko od njih, zatražila od muža da nešto učini po tom pitanju. Medjutim, administracija predsjednika Obame kaže da trenutno ne planira uvoditi dodatne mjere za kontrolu naoružanja.